Foto: J. Scott Applewhite, File/AP AQSh Davlat departamenti rasmiy vakili Xizer Nauertning ma’lum qilishicha, Vashington Shimoliy Koreya yetakchisi Kim Chen Inning Pungeri yadroviy poligoni buzib tashlanganini tasdiqlash uchun inspektorlarni KXDRga kiritishga tayyor turganligini ma’qullaydi. Bu haqda «RIA Novosti» xabar bermoqda. Uning so‘zlariga ko‘ra, AQSh davlat kotibi Mayk Pompeo va Kim Chen In «ishchi guruhlarga ko‘rsatma berishga» kelishib oldilar. Shuningdek, uning ta’kidlashicha, Pungerini buzib tashlash jarayonida faqat jurnalistlar qatnashgan. Eslatib o‘tamiz, avvalroq AQSh davlat kotibi Mayk Pompeoga Shimoliy Koreya yetakchisi Kim Chen In bilan uchrashuvga o‘z tarjimonini olib borish taqiqlangani haqida xabar berilgandi.